Սեսիլյա Վիկստրյոմ

Սեսիլիա Կարին Մարիա Վիկստրյոմ, նախկինում` Սունդստրյոմ, ի ծնե` Նոդբյորկ (, ), շվեդ պետական և քաղաքական գործիչ, շվեդական Լիբերալ կուսակցության անդամ, գրող, շվեդական եկեղեցու նախկին հոգևորական։

Կենսագրություն

Վաղ տարիներ և անձնական կյանք 
Սեսիլյա Վիկստրեմն աստվածաբանություն է ուսումնասիրել Ուփսալայի համալսարանում, որն ավարտել է 1993 թվականին։ Հոգևորական է ձեռնադրվել 1994 թվականին և մինչև 2002 թվականը որպես հոգևորական է ծառայել շվեդական եկեղեցում. 1989 թվականից նա ամուսնացած է եղել հոգևորական Բյոռն Բոլինի հետ, իսկ 1995-2010 թվականներին ամուսացած է եղել քաղաքական գործիչ և նահանգապետ Յան Էրիկ Վիկսրոմի հետ։

Ռիկստագ 
Վիսկրյոմը 2002-2009 թվականներին եղել է շվեդական խորհրդարանի անդամ, ընտրվել է Ուփսալայի շրջանից, այնուհետև դարձել է Եվրոպական խորհրդարանի անդամ։ 2006 թվականին երկրորդն է եղել Լիբերալ կուսակցության ցուցակում, սակայն ավելի շատ ձայներ է հավաքել, քան կուսակցության ցուցակը գլխավորող Էրիկ Ուլլենհագը, այդ պատճառով էլ վերընտրվել է։ Ընտրություններից հետո նա դարձել է մշակույթի գծով խորհրդարանական կոմիտեի նախագահի տեղակալ։ 2008 թվականի հոկտեմբերին նա դարձել է արտասահմանյան հարցերով կոմիտեի նախագահի տեղակալ։ Վիկստրյոմը նաև զբաղվել է խոսքի ազատության հարցերով ինչպես Շվեդիայում, այնպես էլ` այլ երկրներում, որպեսզի հետապնդվող գրողները փախստականի նպաստ ստանան Շվեդիայում։ Այդպես եղել է, օրինակ, Թասիլմա Նասրինի հետ, որը Ուփսալա է տեղափոխվել 2008 թվականին` փախստականի կարգավիճակով։ Վիկստրյոմը եղել է խմբի անդամ, որը շվեդական խորհրդարանի բողոքի ակցիա է կազմակերպել իտալացի գրող Ռոբերտո Սավիանոյի հանդեպ անգործության դեմ, որին սպառնում են հանցավոր սինդիկատները, և ով այլևս չի կարող ապրել իր երկրում։

Եվրախորհրդարան 
Վիկստրյոմն առաջադրվել է Եվրոպական խորհրդարանի 2009 թվականի հունիսի 7-ի ընտրություններին։ Նա երրորդն է եղել Լիբերալների ազգային կուսակցության ցուցակում և ընտրվել է, ինչից հետո նա թողել է Ռիկսդագում 2009 թվականի հուլիսի 14-ին։ Վիկստրյոմը Եվրոպայի լիբերալների և դեմոկրատների միության (ALDE) անդամ է։

Եվրոպական խորհրդարանում Վիկստրյոմը 2009-2014 թվականներին եղել է Մարդու իրավունքների կոմիտեի անդամ, որտեղ նա եղել է Լիբերալ կուսակցության անդամ։ 2012 թվականին Սեսիլյա Վիկստրյոմն ընտրվել է Եվրոպական խորհրդարանի Խորհրդատվական կոմիտե։ Վիկստրյոմը նաև եղել է խորհրդարանի հաշմանդամների հարցով միջքաղաքական խմբի նախագահի տեղակալ։

Նաև եղել է ԵՄ-Ղազախստան, ԵՄ-Ղրղզստան և ԵՄ-Ուզբեկստան խորհրդարանական համագործակցության խմբերի պատվիրակությունների անդամ, ինչպես նաև աշխատել է Տաջիկստանի, Թուրքմենստանի և Մոնղոլայի հետ հարաբերությունների ուղղությամբ։ Վերընտրվել է Եվրոպական խորհրդարանի 2014 թվականի ընտրություններին և եղել է Ստորագրահավաքների կոմիտեի նախագահ։

2014-2019 թվականներին Վիկստրյոմը եղել է Մարդու իրավունքների և ազատությունների կոմիտեի անդամ։ Վիկստրյոմը հիշատակվել է Մարկուս Օսկարսոնի կողմից որպես Եվրախորհրդարանի ամենաազդեցիկ կին։

2019 թվականի փետրվարին Վիսկրյոմը նշվել է որպես Եվրոպական խորհրդարանի ընտրությունների գլխավոր թեկնածու։ Սակայն, մարտի 9-ին կայացած հանրային քննարկումից հետո կուսակցական խորհուրդը որոշել է նրան հանել ցուցակից։

2020 թվականից Սեսիլյա Վիկստրյոմը Պետական կառավարման եվրոպական ինստիտուտի խորհրդի նախագահն է։

Գրական գործունեություն 
2004 թվականին նա հրապարակել է «Երբ կյանքը կոտրված է» գիրքը` ճգնաժամային կարգավորման մասին։ Գիրքն ընտրվել է որպես լավագույն գիրք ըստ Personal Leadership ամսագրի վարկածի` առաջնորդության անվանակարգում։ 2005 թվականի նոյեմբերին Վիկստրյոմը կաթված է տարել, որի արդյունքում նրա մեկ աչքը կուրացել է։ Նրա երկրորդ` «Ի նշան վստահության» հրապարակվել է 2006 թվականին և նվիրված էր իր հիվանդությանը։ 2006 թվականի գարնանը Ութսալայի քաղաքային թատրոնում այդ գրքի մոտիվներով պիես է բեմադրվել։ 2008 թվականին նա դարձել է «Ինչու՞ պետական ծառայություն» գրքի տեքստի համահեղինակը։

Մատենագրություն

Ծանոթագրություններ

Արտաքին հղումներ 
 Սեսիլյա Վիկստրյոմը Ազգային հանրագիտարանում
 Սեսիլյա Վիկստրյոմ` լիբերալներ, liberalerna.se
 Cecilia Wikström — Ögonblick i Europa (webbdagbok)
 Facebook: Europaparlamentariker Cecilia Wikström
 Cecilia Wikström — Folkpartiet

 
Շվեդիայի կին քաղաքական գործիչներ
Շվեդ կին գրողներ